מייקל קייג'

מייקל ג'רום קייג' (באנגלית: Michael Jerome Cage; נולד ב-28 בינואר 1962) הוא כדורסלן עבר אמריקאי בליגת ה-NBA, וכיום שדרן עבור אוקלהומה סיטי ת'אנדר.

קייג', פאוור פורוורד וסנטר בגובה 2.06 מטר ששיחק באוניברסיטת המדינה של סן דייגו, הוא מלך הריבאונדים והשני ברשימת הקלעים הגדולים בתולדות קבוצת הכדורסל של האוניברסיטה. הוא היה הבחירה ה-14 בדראפט ה-NBA של שנת 1984. הוא שיחק 15 עונות ב-NBA (בשנים 1984–2000) במדי חמש קבוצות: לוס אנג'לס קליפרס, סיאטל סופרסוניקס, קליבלנד קאבלירס, פילדלפיה 76' וניו ג'רזי נטס.

בשנת 1988, כשחקן הקליפרס, הוביל את הליגה בריבאונדים, עם ממוצע של 13.0 למשחק. הוא התחרה על התואר עם צ'ארלס אוקלי, ששיחק בשיקגו בולס באותה תקופה. על קייג' היה להשיג 28 ריבאונדים במשחק האחרון של העונה על מנת לעקוף את אוקלי ולזכות בתואר. הוא סיים את אותו משחק עם 30 ריבאונדים.

הוא מחזיק בממוצעים של 7.3 נקודות ו-7.6 ריבאונדים למשחק לאורך הקריירה שלו.

קייג' החזיק בשיא ניסיונות הקליעה משלוש מבלי לקלוע (0–25) עד שזאזה פאצ'וליה הגיע ל-0–26 במהלך עונת 2017/2018.

לקייג' ולאשתו ג'ודי שלושה ילדים. לאחרונה נבחר לחבר היכל התהילה של ארקנסו. בתו הבכורה, אלקסיס, היא שחקנית כדורעף בקבוצת הכדורעף של אוניברסיטת המדינה של סן דייגו.

ב-17 בספטמבר 2014, הכריזה אוקלהומה סיטי ת'אנדר שקייג' יצטרף לצוות הפרשנים שלהם, במקום גראנט לונג.

קישורים חיצוניים

הערות שוליים 

כדורסלנים אפרו-אמריקאים
כדורסלנים אמריקאים
פרשני כדורסל אמריקאים
כדורסלני קליבלנד קאבלירס
כדורסלני לוס אנג'לס קליפרס
כדורסלני ניו ג'רזי נטס
כדורסלני פילדלפיה 76'
בחירות דראפט של סן דייגו קליפרס
כדורסלני אוניברסיטת המדינה של סן דייגו
כדורסלני סיאטל סופרסוניקס
ארקנסו: כדורסלנים
אמריקאים שנולדו ב-1962